# Piper Perabo

Piper Perabo (Dallas (Texas), 31 d'octubre de 1976) és una actriu estatunidenca, coneguda principalment pel seu paper a Coyote Ugly. L'any 2001 va obtenir el premi MTV Movie Award per la seva interpretació de la cançó de Blondie "One Way Or Another" en aquesta pel·lícula.

## Biografia

La seva mare (Mary Charlotte Ulland) era una fisioterapeuta noruega, i el seu pare (George William Perabo) un professor portuguès, els quals li van posar el nom en referència a l'actriu Piper Laurie. Té dos germans: Adam i Noah.
La família es va traslladar a Toms River (Nova Jersey), on va estudiar a l'institut High School North. Allà va actuar en diversos musicals: How to Succeed in Business Without Really Trying, Me and My Girl, Mame, i Meet Me In St. Louis. També va ser presidenta de la National Honor Society, editora de la revista literària de l'escola ("Polaris"), i ballarina durant els partits de futbol americà amb les Marinerettes.
Just després de graduar-se l'any 1994 va marxar a Nova York i va iniciar la seva carrera cinematogràfica amb Single Spaced (1997). Va mentir al càsting de la comèdia Whiteboys (1999) dient que sabia rapejar, per tal d'aconseguir el paper; va ser el seu primer rol important.
Va estudiar Interpretació a la Universitat d'Ohio.
L'any 2009 va interpretar Carly a l'obra de teatre de Neil LaBute Reasons To Be Pretty, a Broadway.
És vegetariana, i és copropietària del bar-restaurant Employees Only, a Nova York.
S'ha relacionat sentimentalment amb Brandon Emerson, la cantant de country LeAnn Rimes (Coyote Ugly), l'actor Andrew Keegan, i l'actriu Elisha Cuthbert.
| « | Crec que estimes a qui estimes, i hi ha persones a qui estimes que la gent no entendrà perquè; però això realment no importa. | » |

## Filmografia
### Cinema

* 1998: Single Spaced
* 1999: Knuckleface Jones
* 1999: Whiteboyz
* 2000: Coyote Ugly
* 2000: Les aventures de Rocky i Bullwinkle
* 2001: Lost and Delirious
* 2002: Fum-li canya, que és francesa (Slap Her... She's French)
* 2002: Flowers
* 2003: Cheaper by the Dozen
* 2003: The I Inside
* 2004: Perfect Opposites
* 2004: George and the Dragon
* 2005: Imagina't tu i jo
* 2005: Perception
* 2005: La cova maleïda (The Cave)
* 2005: Edison: Ciutat sense llei (Edison)
* 2005: Good Morning Baby
* 2005: Cheaper by the Dozen 2
* 2006: 10th & Wolf
* 2006: The Prestige
* 2006: First Snow
* 2006: Karas: The Prophecy
* 2007: Perquè ho dic jo
* 2007: In Vivid Detail
* 2008: Beverly Hills Chihuahua
* 2008: The Lazarus Project
* 2009: Infectats
* 2009: Sordid Things
* 2010: Ashes
* 2012: Looper
* 2015: Into the Grizzly Maze
* 2017: Black Butterfly
* 2017: Tough love
* 2019: Angel Has Fallen
* 2020: Spontaneous

### Televisió

* 2007: House (1 episodi)
* 2008: The Prince of Motor City
* 2009: Law & Order: Criminal Intent (1 episodi)
* 2010-2014: Covert Affairs
* 2013: Go on
* 2016: Notorious
* 2019: Turn Up Charlie
* 2020: Penny Dreadful: City of Angels
* 2021: The Big Leap
* 2021-present: Yellowstone
* 2022: Billions

## Referències

* ↑ MTV Movie Awards de l'any 2001 Arxivat 2010-08-09 a Wayback Machine. (anglès)
* 1 2 La seva biografia, a ElCriticón (castellà)
* ↑ «Hollywood actress returns to OHIO for guest lecture» (en anglès). Outlook, 11-01-2010. Arxivat de l'original el 5 d'agost 2012. [Consulta: 13 abril 2012].
* ↑ Reasons To Be Pretty, a la seva fitxa a Internet Broadway Database (anglès)
* ↑ "I think that you love who you love, and there are people who you love that people aren't going to understand why, and that sort of doesn't really matter." Cita extreta i traduïda d'IMDb (anglès)
* ↑ Entrevista feta arran de l'estrena de la pel·lícula Slap Her... She's French (anglès)

## Enllaços externs

* Pàgina web de Piper Perabo, feta pels fans Arxivat 2011-03-09 a Wayback Machine. (anglès)
* La seva fitxa a YahooMovies (anglès)
* La seva fitxa a ElCriticón (castellà)